Εθνική Αγγλίας (ποδόσφαιρο ανδρών)

Η εθνική ομάδα ποδοσφαίρου της Αγγλίας (αγγλικά: England national football team) εκπροσωπεί την Αγγλία σε διεθνείς ποδοσφαιρικές διοργανώσεις. Τελεί υπό τον έλεγχο της Ποδοσφαιρικής Ομοσπονδίας της χώρας. 

Η Εθνική Αγγλίας μαζί με την αντίστοιχη της Σκωτίας αποτελούν τις δύο παλαιότερες εθνικές ομάδες στον κόσμο, με τον πρώτο διεθνή ποδοσφαιρικό αγώνα να πραγματοποιείται ανάμεσα σε Αγγλία και Σκωτία το 1872, με αποτέλεσμα 0-0. 

Η Εθνική Αγγλίας αγωνίζεται στο στάδιο Γουέμπλεϊ του Λονδίνου. Η πρώτη διοργάνωση στην οποία συμμετείχε ήταν το Παγκόσμιο Κύπελλο του 1950 (καθώς μόλις το 1946 η χώρα έγινε μέλος της FIFA, με αποτέλεσμα να μην λάβει μέρος στα 3 πρώτα Παγκόσμια Κύπελλα) και έκτοτε έχει προκριθεί στα τελικά της διοργάνωσης 15 φορές, με καλύτερη διάκριση την κατάκτηση του τροπαίου το 1966, διοργάνωση την οποία φιλοξένησε, όπως επίσης και η 4η θέση το 1990 και το το 2018. Όσον αφορά το Ευρωπαϊκό Κύπελλο, καλύτερη διάκριση της Αγγλίας αποτελεί η δεύτερη θέση το 2021, ενώ δυο φορές βρέθηκε στην τρίτη θέση, το 1968 και το 1996 (που ήταν διοργανώτρια).

Τον Οκτώβριο του 2020, η Εθνική Αγγλίας κατείχε την 5η θέση στην κατάταξη της FIFA.

Ο πρώτος επίσημος αγώνας Εθνικών ομάδων 
Η Εθνική ομάδα ποδοσφαίρου της Αγγλίας -μαζί με αυτή της Σκωτίας- είναι η παλαιότερη Εθνική ομάδα στον κόσμο. Το πρώτο επίσημο παιχνίδι μεταξύ Αγγλίας και Σκωτίας διεξήχθη στις 30 Νοεμβρίου του 1872 και αποτελεί τον πρώτο επίσημο διεθνή αγώνα στην ιστορία του ποδοσφαίρου. Παρότι η Σκωτία είχε παραταχθεί με σύστημα 2-2-6 και η Αγγλία με 1-2-7, παραδόξως το παιχνίδι έληξε ισόπαλο 0-0, με τους Σκωτσέζους να πλησιάζουν στη νίκη, όταν η μπάλα προσγειώθηκε στην ταινία, που τότε έπαιζε το ρόλο του οριζόντιου δοκαριού.

Παγκόσμιοι πρωταθλητές το 1966 

Η Αγγλία διοργάνωσε και κατέκτησε το Παγκόσμιο Κύπελλο του 1966. Είναι μέχρι στιγμής ο μοναδικός τίτλος της σε μία μεγάλη διοργάνωση. Από τη φάση των ομίλων πέρασε με 5 βαθμούς, έχοντας δύο νίκες και μία ισοπαλία. Στην πρεμιέρα έφερε 0-0 με την Ουρουγουάη, αλλά στη συνέχεια κέρδισε με το ίδιο σκορ (2-0) Μεξικό και Γαλλία. Σκόρερ στο πρώτο ματς ήταν οι Τσάρλτον και Χαντ, ενώ στο δεύτερο ο Χαντ σκόραρε δις. Στα προημιτελικά αντιμετώπισε την Αργεντινή, την οποία νίκησε με 1-0 χάρη σε γκολ του Χαρστ, ενώ στα ημιτελικά ξεπέρασε το εμπόδιο της Πορτογαλίας με 2-1 (σκόρερ ο Τσάρλτον με 2 γκολ). Στον μεγάλο τελικό, νίκησε στην παράταση 4-2 τη Δυτική Γερμανία. Οι φιλοξενούμενοι προηγήθηκαν στο 12' με τον Χάλερ, αλλά η Αγγλία κατάφερε και ανέτρεψε το εις βάρος της σκορ σε 2-1 με γκολ των Χαρστ (18') και Πίτερς (78'). Οι Γερμανοί, όμως δεν είχαν πει την τελευταία τους λέξη. Με γκολ του Βέμπερ στο 89' έστειλαν το ματς στην παράταση. Στην παράταση ο Χαρστ ήταν ο μεγάλος πρωταγωνιστής, πετυχαίνοντας 2 γκολ (ολοκληρώνοντας το χατ τρικ) στο 101' και στο 120'.

Έδρα 

Τα πρώτα 50 χρόνια, η Εθνική Αγγλίας έπαιζε σε στάδια από όλη τη χώρα. Συνήθως χρησιμοποιούσαν γήπεδα κρίκετ, πριν μεταφερθούν αργότερα σε ποδοσφαιρικά στάδια. Το επίσημο στάδιο χτίστηκε στο Γουέμπλεϊ, στο Λονδίνο. Έπαιξαν τον πρώτο τους αγώνα σ' αυτό το στάδιο το 1924 με αντίπαλο τη Σκωτία και για τα επόμενα 27 χρόνια το στάδιο χρησιμοποιούνταν μόνο για αγώνες εναντίον της Σκωτίας. Αργότερα, το στάδιο μετονομάστηκε σε Στάδιο Γουέμπλεϊ και ήταν η κύρια έδρα της Αγγλίας τη δεκαετία του 1950. Ανακατασκευάστηκε το 2001. Κατά τη διάρκεια των εργασιών για την ανακατασκευή του σταδίου, η ομάδα έπαιζε σε διάφορα γήπεδα της χώρας. Επέστρεψαν στο νέο Γουέμπλεϊ το 2007. Αυτή τη στιγμή, ιδιοκτήτης του σταδίου είναι η Ποδοσφαιρική Ομοσπονδία Αγγλίας

Χρώματα 

Οι παραδοσιακές εντός έδρας εμφανίσεις της Αγγλίας είναι άσπρες φανέλες, σκούρα μπλε σορτσάκια και άσπρες κάλτσες. Σταδιακά η ομάδα φορούσε ολόκληρες άσπρες εμφανίσεις. Η Umbro και η Admiral είναι οι κύριοι σχεδιαστές των Αγγλικών εμφανίσεων. Παρόλο που οι εκτός έδρας εμφανίσεις της Αγγλίας ήταν μπλε, τα παραδοσιακά εκτός έδρας χρώματα είναι οι κόκκινες φανέλες, τα άσπρα σορτσάκια και οι κόκκινες κάλτσες. Το 1996, η εκτός έδρας εμφάνιση της Αγγλίας άλλαξε σε γκρι φανέλες, σορτσάκια και κάλτσες. Αυτή η εμφάνιση φορέθηκε μόλις τρεις φορές, συμπεριλαμβανομένης και της αναμέτρησης με τη Γερμανία στον ημιτελικό του Ευρωπαϊκού Πρωταθλήματος του 1996. Ωστόσο, η αλλαγή από το παραδοσιακό κόκκινο δεν έγινε δημοφιλής από τους οπαδούς και η εκτός έδρας εμφάνιση της Αγγλίας ξανάγινε κόκκινη, μέχρι το 2011, όταν μία σκούρα μπλε εμφάνιση είχε εισαχθεί. Μερικές φορές, τα εκτός έδρας οι Άγγλοι τα φόρεσαν και σε εντός έδρας αναμετρήσεις, όταν μία νέα καινοτομία βγήκε στην αγορά για να την αναπτύξει.

Οι Άγγλοι είχαν αποκτήσει μία τρίτη εμφάνιση. Στο Παγκόσμιο Κύπελλο του 1970 η Αγγλία φόρεσε μία τρίτη εμφάνιση με γαλάζιες φανέλες, σορτσάκια και κάλτσες εναντίον της Τσεχοσλοβακίας. Η εμφάνισή τους ήταν παρόμοια με αυτήν της Βραζιλίας, με κίτρινες φανέλες, κίτρινες κάλτσες και μπλε σορτσάκια, που τη φορούσαν το καλοκαίρι του 1973. Για το Παγκόσμιο Κύπελλο του 1986 η Αγγλία είχε μία γαλάζια τρίτη εμφάνιση.

Φιλανθρωπία 

Οι διεθνείς παίκτες της Αγγλίας δίνουν όλα τα χρήματα που λαμβάνουν από τους διεθνείς τους αγώνες για φιλανθρωπικούς σκοπούς ενάντια στον καρκίνο του παχέος εντέρου.

Ιστορία εμφανίσεων

Στα Mundial

Στα Euro

Σε μικρότερες διοργανώσεις

Στατιστική αναμετρήσεων

Αμφίεση

Κύρια αμφίεση

Εναλλακτική αμφίεση

Εταιρεία ένδυσης

Παίκτες

Τρέχουσα σύνθεση
Οι παρακάτω παίκτες κλήθηκαν για το Μουντιάλ του 2018.
Οι συμμετοχές και τα γκολ ισχύουν μέχρι: 27 Μαρτίου 2018, μετά τον αγώνα με την .''

Στατιστικές παικτών 

Με το έντονο καταγράφονται οι παίκτες που συνεχίζουν την συμμετοχή τους στην εθνική Αγγλίας.

Περισσότεροι αγώνες

Καλύτεροι σκόρερ

Προπονητές

Παραπομπές

Εξωτερικοί σύνδεσμοι 

Επίσημη ιστοσελίδα
englandstats.com - Η στατιστική της εθνικής Αγγλίας μέχρι το 1872
Αρχείο της IFFHS: 1872-1900, 1901-1910, 1911-1920

Εθνική Αγγλίας (ποδόσφαιρο)